|  |  |  |
| --- | --- | --- |
| **«ҚАЗАҚСТАН РЕСПУБЛИКАСЫНЫҢ**  **ҰЛТТЫҚ БАНКІ»**  РЕСПУБЛИКАЛЫҚ  МЕМЛЕКЕТТІК МЕКЕМЕСІ | **Описание: Kazak_gerb_4** | РЕСПУБЛИКАНСКОЕ  ГОСУДАРСТВЕННОЕ УЧРЕЖДЕНИЕ  **«НАЦИОНАЛЬНЫЙ БАНК**  **РЕСПУБЛИКИ КАЗАХСТАН»** |
| **БАСҚАРМАСЫНЫҢ**  **ҚАУЛЫСЫ** |  | **ПОСТАНОВЛЕНИЕ**  **ПРАВЛЕНИЯ** |
| \_\_\_\_\_\_\_\_\_\_ 2024 года  Астана қаласы |  | № \_\_\_  город Астана |

**«Қазақстан Республикасы Ұлттық Банкінің**

**ақша-кредит саясатын іске асыру шеңберінде аукциондар**

**өткізу қағидаларын бекіту туралы» Қазақстан Республикасы**

**Ұлттық Банкі Басқармасының 2018 жылғы 30 шілдедегі**

**№ 167 қаулысына өзгерістер енгізу туралы**

Қазақстан Республикасы Ұлттық Банкінің Басқармасы **ҚАУЛЫ ЕТЕДІ:**

1. «Қазақстан Республикасы Ұлттық Банкінің ақша-кредит саясатын іске асыру шеңберінде аукциондар өткізу қағидаларын бекіту туралы» Қазақстан Республикасы Ұлттық Банкі Басқармасының 2018 жылғы 30 шілдедегі   
№ 167 [қаулысына](https://adilet.zan.kz/kaz/docs/V1800017355#z1) (Нормативтік құқықтық актілерді мемлекеттік тіркеу тізілімінде № 17355 болып тіркелген) мынадай өзгерістер енгізілсін:

кіріспе мынадай редакцияда жазылсын:

«Қазақстан Республикасының Ұлттық Банкі туралы» Қазақстан Республикасы Заңының 15-бабы екінші бөлігінің 38) тармақшасына сәйкес Қазақстан Республикасы Ұлттық Банкінің Басқармасы **ҚАУЛЫ ЕТЕДІ:**»;

көрсетілген қаулымен бекітілген Қазақстан Республикасы Ұлттық Банкінің ақша-кредит саясатын іске асыру шеңберінде аукциондар өткізу қағидаларында:

1-тармақ мынадай редакцияда жазылсын:

«1. Осы Қазақстан Республикасы Ұлттық Банкінің ақша-кредит саясатын іске асыру шеңберінде аукциондар өткізу қағидалары (бұдан әрі – Қағидалар) «Қазақстан Республикасының Ұлттық Банкі туралы» Қазақстан Республикасы Заңының 15-бабы екінші бөлігінің 38) тармақшасына сәйкес әзірленді және Қазақстан Республикасы Ұлттық Банкінің (бұдан әрі – Ұлттық Банк) Қазақстан Республикасының мемлекеттік ақша-кредит саясатын (бұдан әрі – ақша-кредит саясаты) іске асыру шеңберінде аукциондар өткізу тәртібін айқындайды.»;

3-тармақта:

бірінші абзац мынадай редакцияда жазылсын:

«3. Қағидаларда мынадай ұғымдар пайдаланылады:»;

5) тармақша мынадай редакцияда жазылсын:

«5) бастапқы агент – екінші деңгейдегі банк болып табылатын Ұлттық Банктің қысқа мерзімді ноттарының аукционына қатысушы;»;

6) тармақша мынадай редакцияда жазылсын:

«6) деректерді берудің электрондық жүйесі – «Қазақстан Республикасы Ұлттық Банкінің Ұлттық төлем корпорациясы» акционерлік қоғамының қаржылық автоматтандырылған ақпарат тасымалдау жүйесі (бұдан әрі – ҚААТЖ) немесе бағдарламалық-криптографиялық қорғау жүйесінің көмегімен шифрланатын қаржы құралдарымен (Society for Worldwide Interbank Financial Telecommunication) операциялар бойынша ақпарат берудің және есеп айырысулар жасаудың халықаралық банкаралық жүйесі;»;

14) және 15) тармақшалар мынадай редакцияда жазылсын:

«14) контрәріптес – екінші деңгейдегі банк болып табылатын депозиттік аукционға қатысушы;

15) ломбардтық тізім – бағалы қағаздарды кері сатумен сатып алу аукционында және бағалы қағаздарды кері сатып алумен сату аукционында сатып алуға (сатуға) қабылданатын бағалы қағаздардың тізбесі. Ломбардтық тізімге енгізілген бағалы қағаздар мынадай талаптарға сәйкес келеді:

шығарылым Қазақстан Республикасы қор биржасының (бұдан әрі – қор биржасы) сауда-саттығында айналысқа жіберілген;

Ұлттық Банктің бағалы қағаздарды кері сату (сатып алу) күнінен бастап олар өтелгенге дейін кемінде жеті жұмыс күні қалған;

бағалы қағаздардың меншік иесінің міндеттемелері бойынша бағалы қағаздарға меншік құқығы тоқтатылмаған, бағалы қағаздардың меншік құқығына шектеу салынбаған және өндіріп алынбаған. Ломбардтық тізім Ұлттық Банк Төрағасының бұйрығымен бекітіледі;»;

5-тармақтың бірінші және екінші бөліктерінің абзацтары мынадай редакцияда жазылсын:

«5. Аукцион шеңберінде Бағалы қағаздармен мәмілелер жасау туралы шартты және (немесе) Қысқа мерзімді ноттармен операциялар жасау туралы шартты жасау үшін аукционның әлеуетті қатысушысы немесе әлеуетті бастапқы агент Ұлттық Банкке мынадай құжаттарды ұсынады:

1) бағалы қағаздар нарығында брокерлік және (немесе) дилерлік қызметті жүзеге асыруға қаржы нарығын және қаржы ұйымдарын реттеу, бақылау және қадағалау жөніндегі уәкілетті орган берген лицензиясының болуы туралы мәліметтерді көрсете отырып, қағаз тасымалдағышта не ҚААТЖ арқылы электрондық түрдегі еркін нысанда берген, аукционның әлеуетті қатысушысының немесе әлеуетті бастапқы агенттің уәкілетті адамы қол қойған өтініш;»;

8-тармақтың 1) тармақшасы мынадай редакцияда жазылсын:

«1) аукционға қатысу күні алдындағы қатарынан күнтізбелік үш ай ішінде екі және одан көп рет Ұлттық Банк белгілеген ең төменгі резервтік талаптарды бұзушылықтардың болмауы. Көрсетілген талап аукционға қатысушы Қазақстан Республикасының Әкімшілік құқық бұзушылық туралы кодексінің (бұдан әрі – Әкімшілік құқық бұзушылық туралы кодекс) 213-бабының бесінші бөлігінде көзделген әкімшілік құқық бұзушылық үшін салынған әкімшілік айыппұл төлеген күнге дейін қолданылады;»;

11-тармақтың 1) және 2) тармақшалары мынадай редакцияда жазылсын:

«1) Ұлттық Банктің ақша-кредит саясаты бөлімшесі Қағидалардың   
8-тармағының 1) тармақшасы бойынша;

2) Ұлттық Банктің ресми интернет-ресурсында жарияланған Қағидалардың 8-тармағының 2) тармақшасы бойынша;»;

18-тармақтың бірінші бөлігі мынадай редакцияда жазылсын:

«18. Аукционға қатысушы бағалы қағаздарды кері сатумен сатып алу аукционын өткізу күні Астана қаласының уақыты бойынша сағат 9.00 − 11.30 аралығында уәкілетті бөлімшеге бағалы қағаздарды кері сатумен сатып алу аукционына қатысуға өтінімді аукциондық платформа арқылы электрондық түрде береді.»;

26 және 27-тармақтар мынадай редакцияда жазылсын:

«26. Уәкілетті бөлімше Астана қаласының уақыты бойынша сағат 12.00-ге қарай бағалы қағаздарды кері сатумен сатып алу аукционына қатысуға өтінімдерді Қағидаларға 3-қосымшаға сәйкес нысан бойынша бағалы қағаздарды кері сатумен сатып алу аукционына қатысуға келіп түскен өтінімдердің жиынтық ведомосына жинақтайды.

27. Уәкілетті бөлімшенің басшысы не ол болмаған кезде оның орнындағы адам Астана қаласының уақыты бойынша сағат 12.00 – 13.00 аралығында бағалы қағаздарды кері сатумен сатып алу аукционы туралы алынған деректер негізінде кесімді мөлшерлеме, өтінімдерді қанағаттандыру көлемі туралы шешім қабылдайды, одан кейін Қағидаларға 3-қосымшаға сәйкес нысан бойынша бағалы қағаздарды кері сатумен сатып алу аукционына қатысуға келіп түскен өтінімдердің жиынтық ведомосына қол қояды.»;

32 және 33-тармақтар мынадай редакцияда жазылсын:

«32. Бағалы қағаздарды кері сатумен сатып алу аукционының өткізілмегендігі туралы хабарландыру уәкілетті бөлімше басшысының не ол болмаған жағдайда оның орнындағы адамның өкімімен бекітіледі.

33. Уәкілетті бөлімше бағалы қағаздарды кері сатумен сатып алу аукционын өткізу күні Астана қаласының уақыты бойынша сағат 18.30-дан кешіктірмей бағалы қағаздарды кері сатумен сатып алу аукционының қорытындылары туралы ақпаратты Ұлттық Банктің ресми интернет-ресурсына орналастырады.»;

40-тармақтың 1) тармақшасы мынадай редакцияда жазылсын:

«1) аукционға қатысу күні алдындағы қатарынан күнтізбелік үш ай ішінде екі және одан көп рет Ұлттық Банк белгілеген ең төменгі резервтік талаптарды бұзушылықтардың болмауы. Көрсетілген талап аукционға қатысушы Әкімшілік құқық бұзушылық туралы кодекстің 213-бабының бесінші бөлігінде көзделген әкімшілік құқық бұзушылық үшін салынған әкімшілік айыппұлды төлеген күнге дейін қолданылады;»;

43-тармақтың 1) және 2) тармақшалары мынадай редакцияда жазылсын:

«1) Ұлттық Банктің ақша-кредит саясаты бөлімшесі Қағидалардың   
40-тармағының 1) тармақшасы бойынша;

2) Ұлттық Банктің ресми интернет-ресурсында жарияланған Қағидалардың 40-тармағының 2) тармақшасы бойынша;»;

50-тармақтың бірінші бөлігі мынадай редакцияда жазылсын:

«50. Аукционға қатысушы бағалы қағаздарды кері сатып алумен сату бойынша аукционды өткізу күні Астана қаласының уақыты бойынша сағат   
9.00 - 11.30 дейін уәкілетті бөлімшеге бағалы қағаздарды кері сатып алумен сату аукционына қатысуға өтінімді аукциондық платформа арқылы электрондық түрде береді.»;

58 және 59-тармақтар мынадай редакцияда жазылсын:

«58. Уәкілетті бөлімше Астана қаласының уақыты бойынша сағат 12.00-ге қарай бағалы қағаздарды кері сатып алумен сату аукционына қатысуға өтінімдерді Қағидаларға 7-қосымшаға сәйкес нысан бойынша бағалы қағаздарды кері сатып алумен сату аукционына қатысуға келіп түскен өтінімдердің жиынтық ведомосына жинақтайды.

59. Уәкілетті бөлімшенің басшысы не ол болмаған жағдайда оның орнындағы адам Астана қаласының уақыты бойынша сағат 12.00 - 13.00 дейін бағалы қағаздарды кері сатып алумен сату аукционы туралы алынған деректер негізінде кесімді мөлшерлеме, өтінімдерді қанағаттандыру көлемі туралы шешім қабылдайды, одан кейін Қағидаларға 7-қосымшаға сәйкес нысан бойынша бағалы қағаздарды кері сатып алумен сату аукционына қатысуға келіп түскен өтінімдердің жиынтық ведомосына қол қояды.»;

64 және 65-тармақтар мынадай редакцияда жазылсын:

«64. Бағалы қағаздарды кері сатып алумен сату аукционын өткізілмеген деп жариялау уәкілетті бөлімше басшысының не ол болмаған жағдайда оның орнындағы адамның өкімімен бекітіледі.

65. Уәкілетті бөлімше бағалы қағаздарды кері сатып алумен сату аукционын өткізу күні Астана қаласының уақыты бойынша сағат 18.30-дан кешіктірмей Ұлттық Банктің ресми интернет-ресурсына бағалы қағаздарды кері сатып алумен сату аукционының қорытындысы туралы ақпаратты орналастырады.»;

79-тармақтың 2) тармақшасы мынадай редакцияда жазылсын:

«2) Ұлттық Банктің қысқа мерзімді ноттары шығарылымының халықаралық сәйкестендіру нөмірі (ISIN коды);»;

83-тармақтың бірінші бөлігі мынадай редакцияда жазылсын:

«83. Бастапқы агент электрондық аукционды өткізу күні Астана қаласының уақыты бойынша сағат 9.00 - 11.30 дейін уәкілетті бөлімшеге Ұлттық Банктің қысқа мерзімді ноттарын сатып алуға өтінімді аукциондық платформа арқылы электрондық түрде береді.»;

87 және 88-тармақтар мынадай редакцияда жазылсын:

«87. Уәкілетті бөлімше электрондық аукцион шеңберінде Астана қаласының уақыты бойынша сағат 11.30-ға қарай бастапқы агенттердің Ұлттық Банктің қысқа мерзімді ноттарын сатып алуға өтінімдерін Ұлттық Банктің қысқа мерзімді ноттарын сатып алуға келіп түскен өтінімдердің жиынтық ведомосына жинақтайды.

88. Уәкілетті бөлімшенің басшысы не ол болмаған жағдайда оның орнындағы адам Астана қаласының уақыты бойынша сағат 11.30 - 13.00 дейін электрондық аукцион туралы алынған деректер негізінде баға талаптары, өтінімдерді қанағаттандыру көлемі және (немесе) Ұлттық Банктің қысқа мерзімді ноттарын үстеме орналастыру туралы шешім қабылдайды.»;

92-тармақ мынадай редакцияда жазылсын:

«92. Ұлттық Банктің қысқа мерзімді ноттарын үстеме орналастыру туралы шешім қабылданған жағдайда, уәкілетті бөлімше электрондық аукционды өткізу күні Астана қаласының уақыты бойынша сағат 13.30-ға дейін бастапқы агенттерге Қағидалардың 79 және 80-тармақтарында көзделген тәртіпте Ұлттық Банктің қысқа мерзімді ноттарын үстеме орналастыруды өткізу талаптарын жібереді.»;

98 және 99-тармақтар мынадай редакцияда жазылсын:

«98. Уәкілетті бөлімше Ұлттық Банктің қысқа мерзімді ноттарын үстеме орналастыруға қанағаттандырылған өтінімдердің көлемі туралы ақпарат негізінде Ұлттық Банктің қысқа мерзімді ноттарын үстеме орналастыруды жүзеге асырады және Ұлттық Банктің қысқа мерзімді ноттарын үстеме орналастыруды өткізу күні Астана қаласының уақыты бойынша сағат 17.00-ден кешіктірмей бастапқы агентті аукциондық платформа арқылы электрондық түрде өтінімдердің қанағаттандырылған көлемі туралы хабардар етеді.

99. Уәкілетті бөлімше сату бойынша аукцион өткізу күні Астана қаласының уақыты бойынша сағат 13.00-ге дейін бастапқы агенттерге уәкілетті бөлімшенің басшысы не ол болмаған жағдайда оның орнындағы адам айқындаған дисконтталған бағалар шегінде бастапқы агенттермен Ұлттық Банктің қысқа мерзімді ноттарын орналастырудың дисконтталған бағасы мен жарияланған көлемін келіскен соң Ұлттық Банктің қысқа мерзімді ноттарының аукционын өткізуге байланысты ақпаратты жібереді.»;

104 және 105-тармақтар мынадай редакцияда жазылсын:

«104. Уәкілетті бөлімше дисконтталған баға шегінде Ұлттық Банктің қысқа мерзімді ноттарын орналастыру көлемі туралы ақпарат негізінде сату аукционы шеңберінде Ұлттық Банктің қысқа мерзімді ноттарын орналастыруды жүзеге асырады және сату бойынша аукционды өткізу күні Астана қаласының уақыты бойынша сағат 17.00-ден кешіктірмей бастапқы агентті қағаз тасымалдағышта не аукциондық платформа арқылы электрондық түрде Ұлттық Банктің қысқа мерзімді ноттарының қанағаттандырылған көлемі туралы хабардар етеді.

105. Уәкілетті бөлімше жазылу нысанында аукционды өткізу күні Астана қаласының уақыты бойынша сағат 12.00-ге дейін бастапқы агенттерге Ұлттық Банктің қысқа мерзімді ноттарының аукционын өткізуге байланысты ақпаратты, сондай-ақ уәкілетті бөлімшенің басшысы не ол болмаған жағдайда оның орнындағы адам айқындаған дисконтталған бағаны жібереді.»;

111-тармақ мынадай редакцияда жазылсын:

«111. Уәкілетті бөлімше жазылу нысанындағы аукцион шеңберінде Ұлттық Банктің қысқа мерзімді ноттарын орналастыру көлемі туралы ақпарат негізінде Ұлттық Банктің қысқа мерзімді ноттарын орналастыруды жүзеге асырады және жазылу нысанындағы аукционды өткізу күні Астана қаласының уақыты бойынша сағат 17.00-ден кешіктірмей бастапқы агентті қағаз тасымалдағышта не аукциондық платформа арқылы электрондық түрде Ұлттық Банктің қысқа мерзімді ноттарын сатып алуға өтінімдердің қанағаттандырылған көлемі туралы хабардар етеді.»;

114, 115 және 116-тармақтар мынадай редакцияда жазылсын:

«114. Ұлттық Банктің қысқа мерзімді ноттары аукционының өтпегендігі туралы хабарлау уәкілетті бөлімше басшысының не ол болмаған жағдайда оның орнындағы адамның өкімімен бекітіледі.

115. Уәкілетті бөлімше Ұлттық Банктің қысқа мерзімді ноттары аукционын өткізу күні Астана қаласының уақыты бойынша сағат 18.30-дан кешіктірмей Ұлттық Банктің қысқа мерзімді ноттарының өткізілген аукционының қорытындылары туралы ақпаратты Ұлттық Банктің ресми интернет-ресурсына орналастырады.

116. Уәкілетті бөлімше және бастапқы агент Ұлттық Банктің қысқа мерзімді ноттарын шығару және орналастыру талаптарында белгіленген ақы төленетін күні Астана қаласының уақыты бойынша сағат 17.00-ден кешіктірмей орталық депозитарийдің қағидалар жинағына сәйкес орталық депозитарийге бұйрықтарды береді.»;

121, 122 және 123-тармақтар мынадай редакцияда жазылсын:

«121. Орталық депозитарий Ұлттық Банктің қысқа мерзімді ноттарын өтеу күнінің алдындағы жұмыс күні Астана қаласының уақыты бойынша сағат   
16.00-ден кешіктірмей Ұлттық Банктің қысқа мерзімді ноттарын өтеуден ақша алуға құқығы бар Ұлттық Банктің қысқа мерзімді ноттарын ұстаушылардың тізімін қалыптастырады.

122. Ұлттық Банк Ұлттық Банктің қысқа мерзімді ноттарын өтеу күні Астана қаласының уақыты бойынша сағат 11.00-ге дейін Ұлттық Банктің қысқа мерзімді ноттарының санын, Ұлттық Банктің қысқа мерзімді ноттарын өтеу кезінде төленуге жататын соманы және орталық депозитарийдің деректемелерін көрсете отырып, Ұлттық Банктің қысқа мерзімді ноттарының алдағы өтеу туралы мәліметтерге сәйкес орталық депозитарийдің позициясына ақша аударуды жүзеге асырады.

123. Орталық депозитарий Ұлттық Банктің қысқа мерзімді ноттарын өтеу үшін бастапқы агенттің позициясына ақша аударуды өтеу күні Астана қаласының уақыты бойынша сағат 12.00-ге дейін олардың номиналдық құны бойынша жүзеге асырады.»;

129-тармақтың 1) тармақшасы мынадай редакцияда жазылсын:

«1) Ұлттық Банктің қысқа мерзімді ноттары шығарылымының халықаралық сәйкестендіру нөмірі (ISIN коды);»

140-тармақтың бірінші бөлігі мынадай редакцияда жазылсын:

«140. Депозиттік аукцион өткізу күні Астана қаласының уақыты бойынша сағат 9.00-ден 11.30-ға дейін контрәріптес аукциондық платформа арқылы депозиттік аукционға электрондық түрде қатысуға өтінім береді.»;

148-тармақ мынадай редакцияда жазылсын:

«148. Уәкілетті бөлімшенің басшысы не ол болмаған жағдайда оның орнындағы адам Астана қаласының уақыты бойынша сағат 11.30-дан 13.00-ге дейін депозиттік аукцион туралы алынған деректердің негізінде кесімді мөлшерлеме, өтінімдерді қанағаттандыру көлемі не депозиттік аукционды өткен жоқ деп тану туралы шешім қабылдайды, одан кейін депозиттік аукционға қатысуға келіп түскен өтінімдердің жиынтық ведомосына қол қояды.»;

160-тармақ мынадай редакцияда жазылсын:

«160. Уәкілетті бөлімше депозиттік аукцион өткізу күні Астана қаласының уақыты бойынша сағат 18.30-дан кешіктірмей Ұлттық Банктің ресми интернет-ресурсында өткізілген депозиттік аукционның қорытындысы туралы ақпаратты орналастырады.»;

2-қосымша осы қаулыға 1-қосымшаға сәйкес редакцияда жазылсын;

4-қосымша осы қаулыға 2-қосымшаға сәйкес редакцияда жазылсын;

8-қосымша осы қаулыға 2-қосымшаға сәйкес редакцияда жазылсын.

2. Қазақстан Республикасының Ұлттық Банкінің Монетарлық операциялар департаменті Қазақстан Республикасының заңнамасында белгіленген тәртіппен:

1) Қазақстан Республикасының Ұлттық Банкінің Заң департаментімен бірлесіп осы қаулыны Қазақстан Республикасының Әділет министрлігінде мемлекеттік тіркеуді;

2) осы қаулыны ресми жарияланғаннан кейін Қазақстан Республикасы Ұлттық Банкінің ресми интернет-ресурсына орналастыруды;

3) осы қаулы мемлекеттік тіркелгеннен кейін он жұмыс күні ішінде Қазақстан Республикасының Ұлттық Банкінің Заң департаментіне осы қаулының осы тармағының [2)](https://adilet.zan.kz/kaz/docs/V1900019223#z58) тармақшасында көзделген іс-шаралардың орындалуы туралы мәліметтерді ұсынуды қамтамасыз етсін.

3. Осы қаулының орындалуын бақылау Қазақстан Республикасының Ұлттық Банкі Төрағасының жетекшілік ететін орынбасарына жүктелсін.

4. Осы қаулы 2024 жылғы 1 шілдеден бастап қолданысқа енгізіледі және ресми жариялануға тиіс.

|  |  |
| --- | --- |
| **Төраға** | **Т.М. Сүлейменов** |

Қаулыға 1-қосымша

Қазақстан Республикасы  
Ұлттық Банкінің ақша-кредит  
саясатын iске асыру шеңберінде  
аукциондар өткізу қағидаларына  
2-қосымша

Нысан

20\_\_ жылғы «\_\_\_»\_\_\_\_\_\_\_

шығыс нөмірі

Бағалы қағаздарды кері сатумен,

сатып алу аукционына қатысуға

өтінім

  20\_\_\_ жылғы «\_\_\_»\_\_\_\_\_\_\_\_№ \_\_\_\_\_\_\_\_\_\_ шығарылым бойынша

(аукционның бірегей сәйкестендіру нөмірі көрсетіледі) 

Аукционға қатысушы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 (толық атауы және оның жеке шоты)

жеке сәйкестендіру коды немесе банктік сәйкестендіру коды \_\_\_\_\_\_\_\_\_\_\_\_\_\_\_, Ұлттық Банкке \_\_\_\_\_\_ күн кері сатып алу мерзімімен және \_\_\_\_\_\_\_\_ кері сатып алу күнімен мына талаптармен бағалы қағаздарды сатуға дайындығын білдіреді:

|  |  |  |  |  |  |  |
| --- | --- | --- | --- | --- | --- | --- |
| Өтінім нөмірі | Бағалы қағаздардың халықаралық сәйкестендіру нөмірі (ISIN коды) | Аукционға қатысушының жеке шоты | Бағалы қағаздардың номиналды көлемі (теңге) | Номиналды құны бойынша сату көлемі (теңге) | Номиналды құны бойынша сатып алу көлемі (теңге) | Кірістілік мөлшерлемесі |
| Бәсекелес ұсыныстармен өтінімдер | | | | | | |
|  |  |  |  |  |  |  |
| Жиынтығы: |  |  |  |  |  |  |
| Бәсекелес емес ұсыныстармен өтінімдер | | | | | | |
|  |  |  |  |  |  |  |
| Жиынтығы: |  |  |  |  |  |  |

Басшы (ол болмаған кезеңде - оның орнындағы адам)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

тегі, аты, әкесінің аты (бар болған кезде) қолы

Қаулыға 2-қосымша

Қазақстан Республикасы  
Ұлттық Банкінің ақша-кредит  
саясатын iске асыру шеңберінде  
аукциондар өткізу қағидаларына  
4-қосымша

Нысан

20\_\_ жылғы «\_\_\_»\_\_\_\_\_\_\_\_\_ № \_\_\_\_\_\_\_\_\_

Бағалы қағаздарды кері сатумен сатып алу аукционы бойынша өтінімдердің қанағаттандырылған көлемі туралы хабарлама

Ұлттық Банк осымен Сіздің бағалы қағаздарды кері сатумен сатып алу аукционына қатысуға берілген 20\_\_\_ жылғы «\_\_\_» \_\_\_\_\_\_\_\_ № \_\_\_\_\_\_\_\_\_\_ өтініміңіз \_\_\_\_\_\_\_\_\_\_\_\_\_\_ теңге сомасына қанағаттандырылғаны туралы хабарлайды.

Орташа сараланған мөлшерлеме \_\_\_\_\_ (пайызбен)

Аукционды жабу күні \_\_\_\_\_

Қанағаттандырылған өтінімдердің жалпы көлемі \_\_\_\_\_\_\_\_\_\_\_\_\_\_ теңге

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Өтінім № | Аукционға қатысушының жеке шоты | Бағалы қағаздардың халықаралық сәйкестендіру нөмірі (ISIN коды) | Номиналды көлемі | Сатып алу бағасы | Сатып алу көлемі | Кері сатып алу бағасы | Кері сату көлемі | Кірістілік мөлшерлемесі | Кері сату күні |
|  |  |  |  |  |  |  |  |  |  |
| Жиынтығы: | |  |  |  |  |  |  |  |  |

 Басшы (ол болмаған кезеңде - оның орнындағы адам)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_       \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_       \_\_\_\_\_\_\_\_\_\_\_\_\_\_

тегі, аты, әкесінің аты (бар болған кезде) қолы

Қаулыға 3-қосымша

Қазақстан Республикасы  
Ұлттық Банкінің ақша-кредит  
саясатын iске асыру шеңберінде  
аукциондар өткізу қағидаларына  
8-қосымша

Нысан

20\_\_\_ жылғы «\_\_\_\_»\_\_\_\_\_\_\_\_\_\_ №\_\_\_\_\_\_

Бағалы қағаздарды кері сатып алумен сату аукционы бойынша

өтінімдердің қанағаттандырылған көлемі туралы хабарлама

Ұлттық Банк осымен Сіздің бағалы қағаздарды кері сатып алумен сату аукционына қатысуға берілген 20\_\_\_ жылғы «\_\_\_» \_\_\_\_\_\_\_\_ № \_\_\_\_\_\_\_\_\_\_ өтініміңіз \_\_\_\_\_\_\_\_\_\_\_\_\_\_\_ теңге сомасына қанағаттандырылғаны туралы хабарлайды.

Аукционның орташа сараланған мөлшерлемесі \_\_\_\_\_ (пайызбен)

Аукционды жабу күні \_\_\_\_\_

Қанағаттандырылған өтінімдердің жалпы көлемі \_\_\_\_\_\_\_\_\_\_\_\_\_\_ теңге

|  |  |  |  |  |  |  |  |
| --- | --- | --- | --- | --- | --- | --- | --- |
| Өтінім № | Бағалы қағаздардың халықаралық сәйкестендіру нөмірі (ISIN коды) | Бағалы қағаздың номиналдық көлемі | Бағалы қағазды сату бағасы | Ашу көлемі | Бағалы қағазды кері сатып алу бағасы | Жабу көлемі | Мөлшерлемесі |
|  |  |  |  |  |  |  |  |
| Жиынтығы | |  |  |  |  |  |  |

Басшы (ол болмаған кезеңде - оның орнындағы адам)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_       \_\_\_\_\_\_\_\_\_\_\_\_\_\_

тегі, аты, әкесінің аты (бар болған кезде) қолы